داز الوقت فالشركة و كل واحد مسالي خدمتو..فلبيرو د قوس كان هاد الاخير جالس تيتابي فالبيسي ديالو حتى جات صورتها قدامو مخلياه مبتاسم بالفعل هاد عذراء دخلات لحياتو غير بالزوين و خلات صورتها عندو فأفضل الحالات..كمل خدمتو و هز الفيكس حتى طلب من جلنار انها تريزيرڨي ليه طاولة فشي مطعم اسيوي قال مع راسو من الأحسن انه يديها اليوم ماحدو هاد ليامات مسالي حيت السيمانة الجاية غيبدا الزيار فالخدمة حيت غيدخل فصل الربيع بشكل تام و غيبداو العروض و المبيعات د الملابس...